stanford-oval/wikipedia huggingface dataset:
שבר קולס
אפידמיולוגיה

שברים מסוג קולס יכולים להיווצר בקרב כל קבוצות הגיל, אם כי דפוסים מסוימים עוקבים אחר התפלגות הגיל. אצל קשישים, מאחר שהעצם וקליפתה חלשות יותר, השבר נוטה להיות חוץ מפרקי. בקרב אנשים צעירים נדרש כוח בעל אנרגיה גבוהה יותר על מנת לשבור את העצם, ולכן השבר נוטה להיות תוך מפרקי. בעצמות של ילדים, קיים סחוס בשם לוחית הגדילה (לקישור - סחוס הגדילה), ולכן שבר מקביל לשבר קולס ייווצר במקרה זה, שהוא למעשה שבר בין ראש העצם לגוף העצם, כפי שניתן לראות במפרקים אחרים, כגון במפרק הירך. שבר מסוג זה נקרא "שבר סלטר I או II" (אנ').
נוסף לכך, שבר קולס שכיח יותר בקרב נשים בעקבות דלדול עצם שלאחר גיל המעבר.
היסטוריה

שבר קולס נקרא על שם אברהם קולס (1773–1843), מנתח ממוצא אירי, שתיאר אותו לראשונה בשנת 1814 תוך הסתכלות ובחינה של השבר, לפני המצאת צילומי הרנטגן. ארנסט אמורי קודמן (אנ') היה הראשון שחקר שבר מסוג קולס באמצעות צילומי רנטגן. מאמרו, שפורסם בעיתון הרפואי והכירורגי של בוסטון, הידוע כיום בשם "עיתון הרפואה של ניו אינגלנד", פיתח גם הוא את תהליך סיווג השבר.
ראו גם

שבר בעצם החישור המרוחקת
עצם החישור
עצם הגומד
שורש כף היד
דלדול עצם
לקריאה נוספת

GARTLAND JR, J. J., & Werley, C. W. (1951). EVALUATION OF HEALED COLLES'FRACTURES. JBJS, 33(4), 895-907.
Cooney, W. 3., Dobyns, J. H., & Linscheid, R. L. (1980). Complications of Colles’ fractures. J Bone Joint Surg Am, 62(4), 613-619.
Cummings, S. R., Black, D. M., & Rubin, S. M. (1989). Lifetime risks of hip, Colles', or vertebral fracture and coronary heart disease among white postmenopausal women. Archives of Internal Medicine, 149(11), 2445-2448.
Lewis, M. H. (1978). Median nerve decompression after Colles's fracture. The Journal of bone and joint surgery. British volume, 60(2), 195-196.
פולדש, י., מנצ'ל, י., Feldesh, J., & Menczel, J. (1985). Prevention of Osteoporosis and of Fractures in the Elderly/מניעת אוסטאופורוזיס ושברים. Gerontology/גרונטולוגיה, (32/34), 89-103.
Blakeney, W. G. (2010). Stabilization and treatment of Colles’ fractures in elderly patients. Clinical interventions in aging, 5, 337.
הערות שוליים

↑  x=0-9 בהתאם למיקום השבר בגוף
1 2 3  Distal Radius Fractures (Broken Wrist)
1 2  Stabilization and treatment of Colles’ fractures in elderly patients
1 2  Orthopedic imaging : a practical approach, Philadelphia : Wolters Kluwer, [2015]
↑  Colles' fracture
↑  Adult Distal Radius Frx: Non Operative Treatment
↑  D. Neuhauser, Ernest Amory Codman: the End Result of a Life in Medicine., Quality in Health Care 9, 2000-06-01, עמ' 142–142 doi: 10.1136/qhc.9.2.142
שבר קולס- מבט חיצוני
בטר פלייס

ערך זה עוסק בחברת תפעול רכב חשמלי. אם התכוונתם לשיר של אן סינק, ראו .
| --- | --- |


תחנת החלפת מצברים במחלף דבירה
 נתונים כלליים
 סוג:  תשתית תפעול רכב חשמלי
 מייסדים:  שי אגסי
 תקופת הפעילות:  2007–2013 (כ־6 שנים)
 מיקום המטה:  פאלו אלטו 
 ענפי תעשייה:  תחבורה 
 מוצרים עיקריים:  עמדות טעינה והחלפת סוללות
 יו"ר:  אדיר צבי
 מנכ"ל:  דן כהן
 
אבות טיפוס של רכב חשמלי בטעינה במרכז המבקרים של חברת בטר פלייס בפי גלילות
תקריב עמדת טעינה שהוקמה בישראל
רנו פלואנס Z.E חשמלית של בטר פלייס
עמדת טעינה בחניון ציבורי
תחנה להחלפת סוללות בטר פלייס בקצרין מועמדת להשכרה לאחר שנסגרה
בטר פלייס (Better Place) הייתה חברה שמטרתה הייתה להקים תשתיות תפעול ותמיכה היקפיים עבור כלי רכב חשמליים. מטה החברה היה ממוקם בפאלו אלטו שבארצות הברית ובמרכז המחקר והפיתוח שבישראל.
את החברה הקים יזם ההיי-טק שי אגסי, ששימש כמנכ"ל בטר פלייס העולמית עד חודש אוקטובר 2012, יחד עם עידן עופר, יו"ר החברה לישראל, אשר כיהן כיו"ר בטר פלייס. מנכ"ל בטר פלייס ישראל היה האלוף בדימוס משה קפלינסקי, והוא התפטר בנובמבר 2012.
החברה הייתה פעילה במספר מדינות בעולם עד שקרסה ב-2013 לאחר שהמשקיעה הראשית, החברה לישראל, הודיעה כי לא תזרים יותר כספים לחברה. לאחר מכן החברה נמכרה בסכום שהיווה 1.5% בלבד מסכום ההשקעה בחברה.
פעילות החברה

בטר פלייס הייתה חברה להקמת תשתית תפעולית לטעינת מכוניות חשמליות ומתן שירותי דרך בפרישה רחבה. תחומי הפעילות של החברה היו:
שיווק מכוניות חשמליות שיוצרו על ידי יצרני רכב שהותאמו במיוחד לתשתית החברה (חברת רנו הייתה יצרנית הרכב היחידה שייצרה מכוניות חשמליות מותאמות)
התקנה של עמדות טעינה במקומות החניה הפרטיים של לקוחותיה.
התקנה של עמדות טעינה בחניונים, מרכזי בילוי, אזורי תעסוקה ועוד. ב-2013, היו פרושות כ-1800 עמדות טעינה ברחבי ישראל.
הקמת מרכזי החלפה מהירה אוטומטית של סוללות בפרישה ארצית. התחנות שקולות לתחנות התדלוק ונועדו להגדיל את טווח הנסיעה מעבר לטווח של סוללה יחידה.
שיתוף פעולה עם ממשלים מקומיים כדי לעודד תמריצים ורגולציה שמעודדת מכוניות חשמליות.
ציוני דרך בפעילות החברה > מסירות רכב

| תקופה | 2011 | 2012 | 1-3/2013 | 4/2013 |
| --- | --- | --- | --- | --- |
| מסירות רכב (ניהול: אהוד סקר) | 48 | 518 | 297 | 125 |
| מתוך סך מסירות כלי הרכב בישראל | 0.02% | 0.25% | 0.52% | 0.72% |
מיזמים דומים

בצרפת חברת EDF בשיתוף טויוטה בונה נקודות הטענה למכוניות היברידיות בדרכים מרכזיות, ברחובות ובמגרשי חניה. שיתוף פעולה נוסף של EDF עם חברת Electromotive מתמקד בהתקנת נקודות הטענה בלונדון ובמקומות נוספים בבריטניה.
מיזמים דומים > העתקת הפתרון על ידי טסלה

ב-20 ביוני 2013, חודש לאחר שמונה מפרק ל"בטר פלייס", העתיקה חברת הרכב החשמלית טסלה את הרעיון של "בטר פלייס" והשיקה תחנת החלפה מהירה לסוללות עבור הרכבים שלה. שבועיים קודם להשקה הרשמית, הציגה טסלה את הפתרון שלה באירוע לקהל הרחב, בו הוקרן סרטון הכולל הדמיה של החלפה במערך הסוללות של טסלה מודל S בתוך דקה וחצי. שנתיים אחר כך זנחה טסלה את רעיון החלפת הסוללות. הטענה הרשמית הייתה שאין לרעיון ביקוש, אולם בפועל ההחלפה שהציגה החברה באירוע ההשקה לא פעלה בפועל, אלא הייתה הדגמה של מודל. והחברה מעולם לא הקימה רשת של תחנות החלפה (אלא רק תחנת הדגמה אחת בקליפורניה).
ביקורת ציבורית

על פעילות החברה הועברו מאז היווסדה ביקורות חיוביות ושליליות של שחקנים בשוק הרכב, שחקנים בשוק האנרגיה ושל הציבור הרחב.
ככלל, קיימת תמיכה ציבורית בחברה, בשל הטכנולוגיה "הירוקה" בה נעשה שימוש (ביחס לרכב מונע דלק), השפעתה להקטנת התלות בדלק נוזלי מיובא והיות החברה הראשונה להציע כלי רכב חשמליים במדינת ישראל.
עם זאת נטען כי:
מאפייני התפעול והרגולציה שנקבעו בישראל עלולים לבסס (ואולי אף נועדו לבסס) את חברת בטר-פלייס כמונופול בשוק הרכב החשמלי במדינה.
השיטה שבה יש ספק טעינה שרק לו יש רישוי להטעין מכונית חשמלית לא נהוגה בעולם הרחב, שבו ניתן ברוב המקומות לטעון מכונית חשמלית בכל מקום שהדבר מתאפשר כולל הבית.
השיטה של החלפת סוללות ברכב חשמלי לא נהוגה בעולם ולא נתמכת על ידי אף יצרנית מכוניות אחרת חוץ מרנו, וכובלת את המשתמשים במכוניות חשמליות לחברת בטר פלייס, יש הסוברים כי יש להעדיף פתרונות אחרים כמו עמדות טעינה מהירות בעוצמת זרם גבוה.
שיווק המכוניות כרוך ברכישת חבילת שירות יקרה יחסית (בין 980 לבין -2,100 שקלים לחודש בהתאם לנסועה) למתן שירותי טעינה והחלפת סוללות בפריסה ארצית, מחיר הרכב והן מחירי החבילות משקפות חיסכון קטן בעלויות המשתנות לעומת כלי רכב רגילים, בעוד שטעינה חשמלית אמורה להיות זולה באופן משמעותי מתדלוק בבנזין.
לאחר שהחברה נמכרה מחדש בשנת 2013 ושמה שונה ל-'בטר פלייס דרייברז', התלוננו לקוחות בחודש אוקטובר אותה שנה כי החברה הגבילה משמעותית את מהירות טעינת סוללות הרכב. החברה מצידה גרסה כי מהלך זה נעשה בתגובה להתחמקות לקוחות מתשלומים חודשיים מזה כמה חודשים.
לקריאה נוספת

גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "חלום שנגמרה לו הסוללה", עמ' 350–355
הערות שוליים

↑  מנכ"ל 'בטר פלייס' החדש: דן כהן, באתר ערוץ 7, 21 בינואר 2013
↑  עמיעד כהן, ‏התגאו בתוצאות, לא בהוצאות, השילוח, 13, פברואר 2019
↑  הודעה על שיתוף פעולה של בטר-פלייס עם חברת רנו-ניסאן
↑  הודעה על מינוי מנכ"ל החברה וקביעת מרכז המו"פ העולמי של בטר-פלייס בישראל -
↑  קישור לכתבה בעניין זה, שפורסמה באתר cleantech-israel‏ (באנגלית)
↑  רן רימון, ‏בטר פלייס השיקה את מרכז ההדגמה במתחם פי גלילות, באתר גלובס, 7 בפברואר 2010
↑  בטר פלייס מודיעה על בקשתה לפירוק
↑   דניאל שמיל, מפרקי בטר פלייס פירסמו מכרז למכירת נכסי החברה, באתר TheMarker‏, 17 ביוני 2013
↑  http://www.car-importers.org.il/statistics איגוד יבואני הרכב בישראל - נתונים סטטיסטיים
↑   דניאל שמיל, טסלה מאמצת הטכנולוגיה של בטר פלייס: תערוך הדגמה להחלפת סוללות, באתר TheMarker‏, 18 ביוני 2013
נעם וינד, ‏טסלה מעתיקה מבטר פלייס ומשיקה תחנת החלפה מהירה לסוללות, באתר ‏מאקו‏, 23 ביוני 2013
↑   דניאל שמיל, טסלה האמריקאית רוצה להצליח היכן שבטר פלייס נכשלה, באתר TheMarker‏, 8 ביולי 2013
↑   ישראל פישר, אילון מאסק וטסלה מוותרים על החזון של בטר פלייס, באתר TheMarker‏, 11 ביוני 2015
↑  Benjamin Zhang, Tesla's battery-swapping plan has a mere shadow of the promise it once showed, Insider, ‏6 במאי 2015
↑   Journalist Exposes the Lies and Fraudulence of Tesla and TIME "Person of the Year" Elon Musk, סרטון בערוץ "Current Affairs", באתר יוטיוב (אורך: 58:40)
↑  שחר הזלקורן, שי אגסי מוזיל (ממש במעט) את הרנו החשמלית, באתר ynet, 29 במאי 2012
1 2  סוכנויות הידיעות, "וול סטריט ג'ורנל": חברות הליסינג בישראל פוחדות להמר על בטר פלייס, באתר TheMarker‏, 15 בנובמבר 2011
↑  חיים זרזר, המכונית החשמלית של בטר פלייס - 123 אלף שקל, באתר ynet, 15 במאי 2011
↑  ליאור גוטמן, הורידו את השאלטר: לקוחות בטר פלייס גילו שטעינת המכוניות החשמליות נחתכה בכ-60%, באתר כלכליסט, 10 באוקטובר 2013
| --- | --- |
בקרת זהויות :  NLI: 987008980989205171 
חניה לרכבי בטר פלייס
קיפטלוצה

| --- | --- |

 
 מאכלים
 מוצא:  רומניה 
 
קיפטלוצה (ברומנית: Chifteluțe marinate) הוא מאכל רומני מסורתי, העשוי מכדורי בשר המטוגנים ולאחר מכן מבושלים ברוטב עגבניות מתקתק או חמוץ-מתוק. המאכל נחשב למנה עיקרית פופולרית במיוחד במטבח הרומני ומשולב לרוב עם פירה תפוחי אדמה או פולנטה.
מרכיבים עיקריים

המתכון המסורתי כולל מרכיבים כמו:
בשר טחון (לרוב חזיר או תערובת של חזיר ובקר, אך קיימות גם גרסאות צמחוניות).
בצל קצוץ, שום ותבלינים כמו מלח, פלפל שחור ולעיתים שמיר או פטרוזיליה.
פירורי לחם וביצים.
הרוטב מבוסס על עגבניות מרוסקות, רסק עגבניות ולעיתים גם מעט סוכר או חומץ ליצירת האיזון בטעמים.
אופן ההכנה

מערבבים את מרכיבי כדורי הבשר, יוצרים כדורים קטנים ומטגנים אותם בשמן חם עד להזהבה.
לאחר הטיגון, מניחים את כדורי הבשר ברוטב עגבניות מבושל ומבשלים על אש נמוכה עד לספיגת הטעמים.
מגישים את המנה לצד תוספות כמו פירה או פולנטה.
היסטוריה

המאכל הוא חלק מהמטבח הרומני המסורתי ונחשב לדוגמה לשימוש פשוט במרכיבים בסיסיים ליצירת מנה עשירה בטעם. הקיפטלוצה דומה למנות אחרות במטבחי הבלקן, אך השימוש ברוטב העגבניות מעניק לו ייחוד מסוים.
קופיקו במשטרה (סדרת טלוויזיה)

| --- | --- |

 מבוסס על:  קופיקו, מאת תמר בורנשטיין-לזר
 סוגה:  קומדיית מצבים
 יוצרים:  רון אייזיק
 כותבים:  דניאל לפין   גאיה וילדמן
 בימוי:  עדי בנימינוב
 שחקנים:  ליאור דטאוקר   טלי אורן   רודי סעדה   אפרת אביב   טל לוי
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  10
 תוכנית מקור:  קופיקו
 הפקה
 מפיק:  רון אייזיק יהודה טלית  עמרי בץ
 מפיקים בפועל:  מושיק פארן
 חברת הפקה:  טלית תקשורת
 עורכים:  רון אייזיק   עדי בנימינוב   ניתאי בנימינוב   אלעד אסולין
 צלמים:  נפתלי אלבז   עמוס שם טוב   רזבן טומסקו
 מוזיקה:  אסף אבידר
 אורך פרק:  5-7 דקות
 שידור
 רשת שידור:  ערוץ ג'וניור (yes)   ערוץ כוכבי הילדים (ש.ח; 2019–2020)   ערוץ הכוכבים (ש.ח; 2020–) יוטיוב
 תקופת שידור מקורית:  1 באוגוסט 2018 – 14 באוגוסט 2018
קופיקו במשטרה היא סדרת טלוויזיה ישראלית לילדים המהווה ספין אוף לסדרה "קופיקו". הסדרה ששודרה בין ה-1 באוגוסט עד ה-14 באוגוסט 2018 בערוץ ג'וניור. הסדרה הופקה על ידי משטרת ישראל במטרה להציג את המשטרה באור חיובי[דרוש מקור].
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | 1 באוגוסט 2018 | 14 באוגוסט 2018 |
סקירת הסדרה > סקירת פרקים

| מס' הפרק | שם הפרק |
| --- | --- |
פרק 1: הסכם שלום
פרק 2: גנב האופניים
פרק 3: חפץ חשוד
פרק 4: חשיבות המדים
פרק 5: האוגר שהפיל את הפסנתר
פרק 6: שושנה מחייגת 100
פרק 7: האופניים הדרוסות
פרק 8: שיימינג
פרק 9: משא ומתן חונטוזי
פרק 10: שיחה בווטסאפ
דמויות > משטרת ישראל

קופיקו (ליאור דטאוקר) - קוף מדבר. שוטר מתלמד. בכל פרק ניצבת לו בעיה והוא מנסה לפתור אותה בדרכו היצירתית.
גליה (אפרת אביב) - שוטרת בתחנת המשטרה. עוזרת לקופיקו להשתפר בתפקידו כשוטר.
מונה (טל לוי) - שוטרת בתחנת המשטרה. עוזרת לקופיקו להשתפר בתפקידו כשוטר.
דמויות > אזרחים

אברום תפוחי (רודי סעדה) - בעלה של שושנה. מפחד משושנה ורוצה שתיתן לו קצת שקט. באחד הפרקים נדרס ואיבד את הזיכרון לזמן קצר.
שושנה תפוחי (טלי אורן) - אשתו של אברום. שונאת את קופיקו. חושבת שקופיקו לא צריך להיות שוטר. מתקשרת למשטרה סתם ומטרידה את שוטרי התחנה. במהלך הסדרה עוברת על כמה חוקים שהם: התחזות לשוטר, רכישת אופניים גנובים, התחזות ברשת ועוד.
ראו גם

קופיקו (סדרת טלוויזיה)
פירות יער

סוגים שונים של פירות יער מבויתים: תות שדה, פטל שחור ואוכמניות
פירות יער הוא שם כולל לפירותיהם של מספר מיני צמחים בעלי פרחים. רובם קטנים, מתוקים או חמצמצים-מתוקים ובעלי צבע בולט, ולפיכך משמשים כאלמנט טעם וצבע בתבשילים שונים. קבוצה זו משתנה מפעם לפעם, על פי מטבחים מקומיים. פירות יער אינם בעלי מאפיינים בוטניים אחידים: הם יכולים להיות מקבצי פירות, ענבות, בתי-גלעין ומצעיות. המשותף להם הוא טעמם החמצמץ/מתוק והשימוש בהם בבישול, אפייה וקישוט.
פירות היער גדלים במדינות בעלות אקלים קריר יחסית (כגון רוסיה, ארצות הברית, קנדה ומדינות אירופה) והפירות מבשילים ומוכנים לקטיף במשך כל תקופת הקיץ.
פירות היער גדלים באופן טבעי ביערות, כפי שמרמז שמם, ומימי הפרהיסטוריה ועד ימינו נוהגים ללקטם ולהשתמש בהם כמקור מזון. בתקופה המודרנית פירות יער רבים מגודלים באופן תעשייתי.
תכונות תזונתיות

פירות יער נחשבים למקור חשוב של מספר נוגדי חמצון וויטמינים בעלי השפעה על בריאות המוח, פירוק שומנים, תהליכי הזדקנות, המערכת החיסונית, בריאות הלב, כלי הדם ואיזון חומצות השומן בגוף. הם מכילים סיבים תזונתיים המסייעים לפעילות מערכת העיכול.
מיני פירות היער

פירות היער משתייכים למספר מצומצם של סוגי צמחים, כל אחד כולל מספר מינים המשמשים למאכל. מרבית הסוגים הם שיחים נמוכים, וקיימים מספר מיני עצים. להלן הסוגים הבולטים:
Vaccinium: סוג המכיל את האוכמנית והחמוציות, ועוד מספר מינים נושאי פירות אכילים. נחשב לעיתים כסוג העיקרי של פירות היער. הפירות הם ענבות בגווני כחול, סגול, שחור ואדום. סוג במשפחת האברשיים, בסדרת האברשאים.
סוג יחיד במשפחת הדומדמניתיים הכולל מינים כגון הדומדמנית, ענבי השועל והעכובית. הפירות הם ענבות (בשר הפרי כולל מספר חרצנים ומצופה זג). הצבעים מגוונים: שחור, סגול, אדום וירוק. גודלם קטן יחסית. סוג יחיד במשפחת הדומדמניתיים, שבסדרת הבקעצוראים.
פטל: סוג במשפחת הוורדיים הכולל את תתי-הסוגים פטל ואוסנה, את המינים פטל אדום וצהוב ומיני פטל רבים נוספים. כל פירותיו הם פירות מקובצים (Aggregated Fruits) המסודרים במעגל סביב העוקץ. הפירות בינוניים בגודלם. הפירות בצבעים שחור ואדום (פטל) ולבן וסגול (תותי עץ)
תות שדה: סוג הכולל מספר מינים של פירות מתורבתים באותו שם. הפירות הם מצעיות, והגרעינים מצויים מחוץ לפרי. פירותיו אדומים. סוג במשפחת הוורדיים, בסדרת הוורדנאים.
תות עץ: סוג הכולל מספר מינים של פירות מתורבתים באותו שם. הפירות מקובצים הסדורים באשכול סביב הליבה. הפירות בצבעים אדום, ורוד, לבן וירוק. סוג משפחת התותיים, בסדרת הוורדנאים.
בויזנברי הוא תוצר הכלאה של מספר פירות יער.
המאפיינים המשותפים לפירות היער הם טעמם החמצמץ מתוק, גודלם הקטן וצבעם הבוהק והבולט בדרך כלל. לפי גורמים משותפים אלו, לעיתים מינים נוספים נחשבים בטעות כפירות יער - הדובדבן למשל.
שימושים במטבח

מתכונים רבים משלבים פירות יער. פירות יער משמשים להכנת ריבות, לאפיית עוגות, קוקטיילים, שייקים, מילקשייקים, שתייה קלה, יינות, ליקרים, צבעי מאכל טבעיים, ארטיקים וקרטיבים ביתיים, פנקייקים ולהכנת עוגות גבינה ופאי. יתר על זאת, פירות היער נאכלים כפי שהם או בתוספת שמנת מתוקה, שוקולד לבן, יוגורט על כל סוגיו או גבינות עם טעם נייטרלי או מתוק כמו ריקוטה ומסקרפונה. במטבח ההודי פירות יער כמו משפחת החמוציות מוגשים לצד בשר כדי לפרק את השומן שבו גם כצורך בריאותי.
ראו גם

ענבה - מילה נרדפת לפירות יער במספר שפות, מונח בוטני.
הערות שוליים

↑  תמר ריפל, אצא לי אל היער, באתר ישראל היום, 9 בפברואר 2018
| --- | --- |
בקרת זהויות :  NLI: 987007283265705171  GND: 4141816-5  LCCN: sh85013380  NDL: 00572082
גרי פיטרס

גרי פיטרס (באנגלית: Gary Peters; נולד ב-1 בדצמבר 1958) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת מישיגן, מאז ינואר 2015. קודם לכן כיהן כחבר בית הנבחרים מטעם המחוז הארבעה עשר של מישיגן, המכסה חלק מדטרויט ופרבריה.
ביוגרפיה

פיטרס נולד בפונטיאק (אנ'), פרבר של דטרויט. הוא בנם של מדלין לבית ויגניר, ילידת צרפת, ולהרברט גארט פיטרס. הוא סיים את לימודיו ב-Alma College ב-1980, ולאחר מכן תואר שני בממשל עסקי באוניברסיטת דטרויט ב-1984. בנוסף על כך למד לתואר J.D במשפטים באוניברסיטת המדינה של ויין ותואר שני בפילוסופיה באוניברסיטת המדינה של מישיגן.
פיטרס שירת כלוטננט קומנדר וקצין תומך אספקה בחיל הים של ארצות הברית. בעת שירותו, ובפרט בעת היותו משרת במילואים, היה בין היתר במפרץ הפרסי, וכן מחוץ למדינתו פעמים רבות, במיוחד לאחר מתקפת הפיגועים של 11 בספטמבר. בין זמן זה שירת כחבר מועצת העיר רוצ'סטר הילס בשנים 1991–1993. לאורך שירותו זכה לעיטורים אחדים, כגון מדליית הישג חיים הים וחיל הנחתים, ומדליית שירות צבאי התנדבותי יוצא דופן.
בנובמבר 1994 נבחר לכהן בסנאט המדינתי של מישיגן, כנציג המחוז ה-14 של המדינה, המכסה את מחוז אוקלנד, הסמוך למחוז בו נמצאת דטרויט. הוא שירת בבית מחוקקים זה מינואר 1995 ועד 2002.
באוגוסט 2007 הודיע רשמית פיטרס כי הוא מתכוון להתמודד נגד חבר בית הנבחרים המכהן זה שמונה כהונות, הרפובליקני ג'ו נולנברג, על תקן המחוז התשיעי של מישיגן. פיטרס הביס את יריבו ונבחר לשרת בבית הנבחרים. הוא נבחר שלוש פעמים נוספות לכהונות בבית הנבחרים, כאשר ב-2012 החליף את מקום התמודדותו למחוז ה-12 של מישיגן. ב-2014 התמודד למשרת הסנאט, על מנת לרשת את הסנאטור הדמוקרטי המכהן קארל לוין. לאחר שניצח ללא התנגדות בפריימריז הדמוקרטים, הביס את יריבתו הרפובליקנית בבחירות הכלליות. ב-3 בינואר 2015 החל את כהונתו כסנאטור. ב-28 בינואר 2025 הודיע פיטרס כי הוא לא יתמודד לכהונה נוספת בסנאט.
בסנאט הוא משמש כחבר הבכיר של הוועדה לביטחון המולדת ועניינים ממשלתיים של הסנאט של ארצות הברית.
פיטרס נשוי ואב לשלושה ילדים. הזוג מתגורר בבלומפילד הילס (אנ'). הוא אפיסקופלי באמונתו.
הערות שוליים

↑  Liberal billionaire pledges to stay in politics,‏ 5 בנובמבר 2014
| --- | --- |
בקרת זהויות :  LCCN: no2019044376  SNAC: w6jj4c7h  US Congress: P000595  VIAF: 4675155411330308940008   WorldCat (עם VIAF): 4675155411330308940008
קופיקו המנהל (סדרת טלוויזיה)

| --- | --- |

 מבוסס על:  קופיקו, מאת תמר בורנשטיין-לזר
 סוגה:  קומדיית מצבים
 יוצרים:  רון אייזיק
 כותבים:  דניאל לפין   גאיה וילדמן
 בימוי:  עדי בנימינוב
 שחקנים:  ליאור דטאוקר   טלי אורן   רודי סעדה   הדס קאיט עידית נוידרפר   מולי שולמן
 ארץ מקור:  ישראל ישראל
 שפות:  ישראל עברית
 מספר עונות:  1
 מספר פרקים:  30 (נכון לעכשיו)
 תוכנית מקור:  קופיקו
 הפקה
 מפיק:  מפיק אחראי: רון אייזיק   יהודה טלית   עמרי בץ
 מפיקים בפועל:  מושיק פארן
 חברת הפקה:  טלית תקשורת
 עורכים:  עורך אחראי: רון אייזיק   עדי בנימינוב   ניתאי בנימינוב   אלעד אסולין
 צלמים:  נפתלי אלבז   עמוס שם טוב   רזבן טומסקו
 מוזיקה:  אסף אבידר
 אורך פרק:  5–9 דקות
 שידור
 רשת שידור:  ערוץ ג'וניור (yes)   yesVOD kids יוטיוב
 תקופת שידור מקורית:  1 ביולי 2018 – 31 ביולי 2018
קופיקו המנהל הייתה סדרת טלוויזיה ישראלית לילדים המהווה ספין אוף לסדרה "קופיקו". הסדרה ששודרה בין 1 ביולי עד 31 ביולי 2018 בערוץ ג'וניור לצופי yes.
סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 30 | 30 | 1 ביולי 2018 | 31 ביולי 2018 |
סקירת הסדרה > פרקים

| מספר פרק | שם הפרק |
| --- | --- |
פרק 1: קופיקו המנהל
פרק 2: המבחן
פרק 3: פרויקט הבנייה
פרק 4: מכונת הזמן
פרק 5: המפקח
פרק 6: המגפה החונטוזית
פרק 7: ביקור שר החוץ החונטוזזי
פרק 8: מיכה ישראלי
פרק 9: מנהלת זמנית מאוד
פרק 10: שיעורי בית
פרק 11: שעת אפס
פרק 12: מנהל זמני מאוד
פרק 13: הילד הביריון
פרק 14: הקוץ
פרק 15: שיעור כימיה
פרק 16: המכונה
פרק 17: מלכודת לשושנה
פרק 18: השמאן
פרק 19: תחרות במתמטיקה
פרק 20: השיקוי
פרק 21: פיזיקה
פרק 22: הפוליגרף
פרק 23: הרקדנית
פרק 24: מצלמות אבטחה
פרק 25: חוות החיות
פרק 26: הקסם החונטוזי
פרק 27: מדעי המוח
פרק 28: האבא
פרק 29: היפנוזה חונטוזית
פרק 30: הפתעה
עלילה > דמויות ראשיות

קופיקו (ליאור דטאוקר) - קוף מדבר. הופך למנהל החדש במקרה לאחר שסלחוביץ יוצא לטיול בחונטוזה, וממנה את אברום למזכיר שלו לאחר שנתן לחנה חופשה. שושנה כל הזמן מנסה להחליף אותו בתפקיד המנהל ונכשלת כל פעם מחדש. המפקח ברונטהיים אוהב את שיטת הלימוד שלו. קופיקו בעל שיטת ניהול מיוחדת משלו לאהוב על כל התלמידים.
אברום תפוחי (רודי סעדה) - בעלה של שושנה. מפחד משושנה ורוצה שתיתן לו קצת שקט. מחליף את המזכירה של קופיקו שיוצאת לחופשה.
שושנה תפוחי (טלי אורן) - אשתו של אברום. שונאת את קופיקו. מורה מחליפה בבית הספר שקופיקו מנהל ויושבת ראש ועד ההורים. מנסה כל הזמן מנסה להחליף אותו בתפקיד המנהל ונכשלת כל פעם מחדש.
תמר לזר (עידית נוידרפר) - מורה ומחנכת בבית הספר שקופיקו מנהל. אישה מאוד מוכשרת וחכמה. אישה חמה ולבבית, חייכנית ורכה. בתחלית העונה רבה עם שושנה על תפקיד המנהל המחליף.
עלילה > דמויות משנה

מר סלחוביץ' (עודד מנשה) - מנהל בית הספר. בפרק הראשון יוצא לחופשה וממנה את קופיקו להחליפו.
המפקח ברונטהיים (מולי שולמן) - המפקח של בית הספר. שושנה מנסה לשכנע אותו כל הזמן שקופיקו לא יכול להיות מנהל, והוא בכלל אוהב את שיטת ההנהלה והלימוד של קופיקו.
ראו גם

קופיקו (סדרת טלוויזיה)
אלי החתול

| --- | --- |
 שיר הנושא:  כולם אוהבים את אלי החתול
 סוגה:  סדרת ילדים
 יוצרים:  צביקה נתן
 כותבים:  שחר סיטנר
 בימוי:  בובי לקס
 שחקנים:  צביקה נתן   ערן בן צבי   מיטל רז   גוני פז   ז'יל בן-דוד
 ארץ מקור:  ישראל 
 שפות:  עברית
 מספר פרקים:  12
 הפקה
 מפיק:  ברק קסלר
 עורכים:  מיכל גולדרייד   יואב שפיר בירן
 צלמים:  דוד זריף
 
אלי החתול היא סדרת טלוויזיה ישראלית לילדים בהפקת "נתן אנטרטנמיינט", אשר משודרת מחודש אוגוסט 2022 בערוץ הופ!, yes הטלוויזיה בלוויין, פרטנר tv, סלקום tv, ערוץ BIGI ויוקיד.
מקור הסדרה > סרט הקולנוע המחשמלים

סיפורו של אלי החתול נוצר כחלק מכתיבת התסריט לסרט הקולנוע "המחשמלים". הסרט מביא את סיפורה של להקת רוק משנות ה-80 שהייתה הבטחה גדולה, אך התרסקה. את השיר יומולדת לאלי החתול הוציאה הלהקה בשיא תהילתה והוא הפך ללהיט היסטרי, אבל רק בקרב פעוטות, מה שהעמיד את הלהקה בקונפליקט לגבי הצלחת השיר, שהרחיקה אותם מהניסיון ליצור קריירת רוק.
במהלך העבודה על הסרט, הופק הקליפ ”יומולדת לאלי החתול” שכחלק מהקמפיין השיווק סביב הסרט הגיע למעל 25 מיליון צפיות ביוטיוב. הצלחה זו הובילה להצעות שונות לכתיבת סדרה לילדים, המתבססת על הלהיט. ב-2023 הפיק תיאטרון הילדים הישראלי הצגה בשם "אלי החתול" שכתבה וביימה ענבל לוי רהב בעקבות הצלחת הסדרה.
מקור הסדרה > אלבום שירי ילדים - אלי החתול והחברים

צביקה נתן ואילן שס שהפיקו את השיר, החליטו להמשיך לשתף פעולה ולהיענות להצעות. הם יצרו אלבום שירי ילדים עם 12 שירים שכולם נכתבו והולחנו על ידי צביקה נתן ואילן שס. מיכל חזון הצטרפה לצוות לכתיבת חלק מהשירים. אלבום שירי הילדים הפך לבסיס להפקת סדרת טלוויזיה חדשה לילדים. אל צוות הפיתוח הצטרפה מיכל חזון, התסריטאית שחר סיטנר, הבמאי בובי לקס והמפיק ברק קסלר. כל אחד מ-12 השירים באלבום, הפך לשיר הנושא של אחד מפרקי אלי החתול.
שירי האלבום הגיעו למעל 10 מיליון צפיות ביוטיוב.
עלילה ודמויות

סדרת הילדים המוזיקלית והחינוכית, מתרחשת במושב ומספרת את הרפתקאותיהם של צביקה החקלאי (צביקה נתן) והחיות שלו: אלי החתול (ערן בן צבי), ננה הכלבה (מיטל רז), פיצי הארנבת (גוני פז) ושמעון התרנגול השכן (ז'יל בן דוד). ביחד עוברות הדמויות חוויות שונות שכוללות צחוק, למידה ושירה. הסדרה כוללת גם פרק ספיישל שירי הסדרה יחד עם שיר הנושא ורמיקס השיר "יום הולדת לאלי החתול".
שחקנים

צביקה – צביקה נתן
אלי החתול – ערן בן צבי
ננה הכלבה – מיטל רז
פיצי הארנבת – גוני פז
שמעון התרנגול – ז'יל בן-דוד
יוצרים ואנשי צוות

פיתוח – צביקה נתן, מיכל חזון ושחר סינטר
בובות – מריה גורביץ
סט וארט-דירקטורים – בתיה סגל-פיק ומיכאל פיק
עיטורים ומוזיקת רקע – צליל בירן
פסקול ומיקס – רפי חן
הלחנה – צביקה נתן ואילן שס